забавни истории за Пари
В магазин за карнавални принадлежности - влязъл някакъв скръндза:
- Утре съм канен на маскенбал! Ще ми препоръчате ли нещо хубаво?
Продавачката се усмихнала широко:
- Разбира се, господине! Ще бъдете много ефектен с костюм на пират! Цената е сто лева!
Оня въздъхнал:
- Брей! Много скъпо, бе!
Служителката на магазина излязла с ново предложение:
- Тогава - можете да се маскирате като римски пехотинец! Ще Ви струва петдесет лева!
Скъперникът изсумтял:
- И това не ми е много евтино!
Жената извъртяла очи нагоре:
- Можете да се предрешите като призрак! За двайсет лева си вземете един чаршаф, на който е нарисувано страшно лице!
Пинтията се замислил за кратко:
- А, бе и тия пари не ми се дават!
Продавачката се ядосала:
- Мога да Ви предложа как сам да си изработите костюм! Само за няколко лева може да се маскирате като захаросана ябълка!
Клиентът изострил слух:
- Сега вече привлякохте вниманието ми! Какво точно трябва да направя?
Служителката обяснила:
- Купете си кило захар. И потърсете в парка някоя голяма пръчка. В къщи направете захарен сироп. Съблечете се чисто гол и се залейте с него
Скъперникът попитал:
- А с пръчката какво да правя?
Онази отговорила:
- А пръчката си я заврете яко в задника!